CELEX: 31975R2730
Language: ro
Date: 1975-10-29 00:00:00
Title: Regulamentul (CEE) nr. 2730/75 al Consiliului din 29 octombrie 1975 privind glucoza și lactoza

03/Volumul 02
            
            
               RO
            
            
               Jurnalul Ofícial al Uniunii Europene
            
            
               82
            
         31975R2730
   
               L 281/20
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 2730/75 AL CONSILIULUI
   
   din 29 octombrie 1975
   privind glucoza și lactoza
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 235,
   având în vedere propunerea Comisiei,
   având în vedere avizul Adunării parlamentare (1),
   întrucât, pentru a se evita dificultățile tehnice de aplicare în plan vamal, Decizia Consiliului din 12 decembrie 1964 privind introducerea unor modificări ale Tarifului Vamal Comun (2), a prevăzut gruparea la aceeași poziție a glucozei, a siropului de glucoză, a lactozei și a siropului de lactoză, pe de o parte, precum și a glucozei și a lactozei chimic pure, pe de altă parte;
   întrucât glucoza și lactoza sunt cuprinse la subpozițiile 17.02 B II, respectiv 17.02 A II din anexa II la Tratat, fiind astfel supuse regimului de schimburi comerciale cu țările terțe prevăzut în cadrul organizațiilor comune ale piețelor de care depind, în timp ce glucoza și lactoza chimic pure, nefiind cuprinse în anexa II a Tratatului, sunt supuse regimului taxelor vamale a căror incidență economică poate fi substanțial diferită;
   întrucât această situație poate crea dificultăți cu atât mai mari cu cât produsele respective provin din aceleași produse de bază, indiferent de gradul de puritate; întrucât criteriul de clasificare vamală a produselor chimic pure și a celorlalte este gradul de puritate de 99 %; întrucât produsele având un grad de puritate ușor superior sau inferior pot avea aceeași utilizare economică; întrucât aplicarea unor regimuri diferite poate provoca distorsiuni ale concurenței extrem de sensibile ca urmare a posibilelor substituiri;
   întrucât singura soluție pentru aceste dificultăți constă în stabilirea consecințelor Deciziei Consiliului din 12 decembrie 1964, prin supunerea acestor produse aceluiași regim economic, fără a se ține cont de gradul lor de puritate sau, în măsura în care este suficient, armonizarea regimurilor stabilite pentru cele două grupe de produse;
   întrucât Tratatul nu a prevăzut, prin dispoziții specifice, prerogativele de acțiune necesare în acest scop; întrucât, în aceste condiții, se impune luarea măsurilor necesare în baza articolului 235 din Tratat; întrucât măsurile cele mai potrivite constau în includerea glucozei chimic pure în regimul stabilit pentru alte tipuri de glucoză prin Regulamentul (CEE) nr. 2727/75 al Consiliului din 29 octombrie 1975 privind organizarea comună a pieței în sectorul cerealelor (3), pe de o parte, și, pe de altă parte, în includerea lactozei chimic pure în regimul stabilit pentru alte tipuri de lactoză prin Regulamentul (CEE) nr. 804/68 al Consiliului din 27 iunie 1968 privind organizarea comună a piețelor în sectorul laptelui și al produselor lactate (4), modificat ultima dată de Regulamentul (CEE) nr. 740/75 (5),
   ADOPTĂ PREZENTUL REGULAMENT:
   Articolul 1
   Regimul prevăzut în Regulamentul (CEE) nr. 2727/75 și prin dispozițiile adoptate pentru aplicarea regulamentului în cazul glucozei și al siropului de glucoză cuprinse la subpoziția 17.02 B II din Tariful Vamal Comun se aplică și în cazul glucozei și al siropului de glucoză cuprinse la subpoziția 17.02 B I din Tariful Vamal Comun.
   Articolul 2
   Regimul prevăzut în Regulamentul (CEE) nr. 804/68 și prin dispozițiile adoptate pentru aplicarea regulamentului în cazul lactozei și al siropului de lactoză cuprinse la subpoziția 17.02 A II din Tariful Vamal Comun se aplică și în cazul lactozei și al siropului de lactoză cuprinse la subpoziția 17.02 A I din Tariful Vamal Comun.
   Articolul 3
   În cazul în care regimul prevăzut pentru glucoza și siropul de glucoză sau pentru lactoza și siropul de lactoză cuprinse la subpozițiile 17.02. B II, respectiv 17.02 A II din Tariful Vamal Comun se modifică conform articolului 43 din Tratat sau conform procedurilor prevăzute în temeiul acestui articol, modificările se aplică în funcție de caz la glucoză sau siropul de glucoză sau la lactoză sau siropul de lactoză cuprinse la subpozițiile 17.02. B I, respectiv 17.02 A I din Tariful Vamal Comun, cu excepția cazului în care, conform acelorași proceduri, se vor lua alte măsuri care să permită armonizarea regimului corespunzător acestor produse cu cel stabilit pentru produsele menționate mai sus.
   Articolul 4
   (1)   Regulamentul (CEE) nr. 189/66 al Consiliului din 24 noiembrie 1966 cu privire la glucoză și lactoză (6) se abrogă.
   (2)   Trimiterile la regulamentul abrogat în temeiul alineatului (1) se interpretează ca trimiteri la prezentul regulament.
   Articolul 5
   Prezentul regulament intră în vigoare la 1 noiembrie 1975.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Luxemburg, 29 octombrie 1975.
      
         
            Pentru Consiliu
         
         
            Președintele
         
         G. MARCORA
         
      
   
   
      (1)  Aviz adoptat la 16.10.1975 (nepublicat încă în JO).
   
      (2)  JO 220, 31.12.1964, p. 3741/64.
   
      (3)  JO L 281, 1.11.1975, p. 1.
   
      (4)  JO L 148, 28.6.1968, p. 13.
   
      (5)  JO L 74, 22.3.1975, p. 1.
   
      (6)  JO 218, 28.11.1966, p. 3713/66.